李兆

李兆（1591年—1647年），字为之，號見可，四川順慶府西充縣人，明朝、南明政治人物。 李兆生于萬曆十九年辛卯三月十日，天啟元年（1621年）中式舉人，和兄長李完一同在次年（1622年）成進士，獲授林縣知縣，調往安陽；之後歷任稽勳主事、文選郎中，因忤逆周延儒轉官光祿寺少卿，崇祯十五年出典山西乡试，进右通政。他在任內刻苦警戒自己，在朝議收民田稅時力陳此事不便民眾，使朝廷中止計劃。後來周延儒失勢，陳演當政，李兆上書得罪陳演而被任命出抚陝西，遂陷其死地，遂乞骸骨。乃更陞戶部右侍郎，下俞旨給假歸鄉。遂买舟南行，明年甲申春道次沅州，闻崇祯殉社稷，慟哭呕血数升，遂病重。同年夏，张献忠陷蜀，四川道路断绝，李兆行至云南思南府，派人潜回四川查访消息，得知其家与兄李完一家尽被屠杀，只有次子李映庚九岁与一女婢逃脱，被查访者带回思南，李兆闻讯悲愤不已。隆武帝繼位後再次以原官起用他，和張夬共同監督錢法。福京失守，他在思南酉陽龚滩隱居，與楊世祿遙遙唱和，南明滅亡後憂憤而死。临终之际赋诗四首，有“数茎短发留残顶，一片荒碑勒本朝”之句，呼子映庚曰：尔父负国恩，无以见先皇帝，即死勿厚敛我，青衣免冠，俾得待罪地下，勿违吾言。乃瞑目，得年五十七。 錢海岳《南明史·卷四十三·列傳第十九》：李兆，字見可，西充人。天啟二年進士。授林縣知縣，調安陽。歷稽勳主事、文選郎中，忤周延儒，已轉光祿卿右通政，刻苦自厲，朝議稅民田，力陳不便，寢之。 光緒《西充縣志·卷七·選舉志》：天啟元年辛酉科（舉人）……李兆 見進士 錢海岳《南明史·卷四十三·列傳第十九》：久之，延儒敗，陳演仿國，復上書得罪，出按陝西，累陞戶部右侍郎，乞歸。紹宗起故官，與張夬同督錢法。福京亡，隱思南酉陽，與楊世祿遙相唱和。國亡，憂憤卒。 「明通議大夫戶部右侍郎前通政使司右通政光棣寺少卿吏部文選清吏司即中見可李公墓表。明潘紱。明懷宗皇帝臨御十有七年，天下誦明察中外大吏以功名歸，歸而終保令名者，不概見也，而吏部為尤甚。何甚乎吏部？吏部羶，羶吏部者為益羶。苞苴之情，上若觀火，一凡法鮮不讎者。相傳主爵即凡若干員，以功名遷，遷而終保令名者纔三人，而西充李公居其一。公諱兆，字見可，一字為之。以知縣高等入為吏部稽勳主事，歷驗封、考功主事，轉䅖勳員外。即當是時，先皇帝以獨知簡任德州相謝公陞使長六卿，德詶亦以獨知才公，進公驗封即中，轉文選即民。其秉鈞相終始，餘雖任弗善也。然上方惑宜興相，未盡察。宜興日夜盜國柄，搯擢縉紳，而公乃時時摧折其意。貲監周聖瑞，宜興諸父也，使其戚司封顏某以宜興掅怵公，求為縣，公不許。宜興曰：內地即不可，姑與邊也。公益不許，曰：邊患方深，安用此紈絝見誤封疆為？宜興御之，復為所私。襄陽守求匿喪，遷憲副，然後報艱，公大唶曰：知其在艱而遷之，是我與若均不孝也；知其在艱而故遷之，而後報聞，是我與若均不忠也。忠孝兩字，俱從主爵壞，朝廷安用此主爵也？卒不許。宜興大怒，日夜陰持，緩急相牴牾，冀有以齕公。公乃上章自投劾，嚴裝待命，上諭止之。因復上言：怨謗多不能弭之口，才守有不足恃之時，願即罷斥。上復慰留之，曰：簡爾司銓，特出朕意，爾惟矢公矢慎，勿遺勿濫，以副朕心。不準醉。如是者三，始復出。初，公里居，悉其郡守黃色中多治效。既被召行，黃守遣人道謁投刺，纔通名銜，不遺一葅，公益重之。過新野，聞其舊令某廉直忤上官，左遷炤磨以去，而邑人念之不巳，因亦默識其各。至是即擢黃守監司川南，而以新野令為順德同知，人莫測也。儀部黃郎中六年不調，更用他詿誤鐫三級，而處之不以為意，公心折之。一日罷朝偕行，談及吳越水利，黃條答甚晰，復為公稍稍論列當世事，皆中肯綮，感慨激壯，竟不一語寒溫。公嘆曰：嗟乎！如此人而間曹淹之，吏部之罪，可勝誅哉！呼主叟亟擬遷地，適粵東海南道方應代，遂力為謝公言。謝公以鐫秩不得擢為嫌，且虞上意不測。公曰：人才難得以成格，錮一有用之人，無寧以帶降責其有用之效。某於此人何有？上明聖人能察也。即不測，某請當之。果得請，而明年黃奏上考矣。朝士贒者雖鐫秩亦得遷自此始。里同年某為比部即久，例轉監司，而其人苦索高州守。高州腴郡也。公惡其意，絕之，並停其遷，其後卒以賄敗。姻戚何上舍任數饒蓄積，意擬一官走京師，百計請公，公不許。家人有言，公曰：吾為主爵，豈不能官一姻親？顧其人多欲，又躁而險，不堪使與民社毒一方耳。厚贈而遣之。其慎名器又如此。公之主事考功也，歲屬當大計，而即某殊不稱。謝公毀成例，使公分省主之。簿書山積，皆親手目窮按比夙莫瘴瘁，遂箐一目。既訖事，休沐還里，而謝公必欲得公起主選。公以目箐且病胃，馳書痛辭者十餘往，即其同官卿人某，覬典選，日短公，且謂公歸巳盲。謝公使人視公，實不盲，意乃愈堅。亟請上以嚴旨趣公來，而數喜為人言，公掌選即盲有餘矣。當是時，宜興睥䁛久，乃更欲以甘餌哸公，時復使人欵致肺腑，公不應。每朝參遇公所，一揖徑去，雖欲接語不得也。公端亮繩尺人也，而敢於執一是以行其所學，人不能幹，即謝公，時相違覆，無所共附，事多堅忍可傳者。遭時宇裂，文獻凋亡，及其子姓皆晚成，獨一老紀攔騃不識字，然事公久，蹴之使言，頗能追舉旬朔，多所闕誤，為之參伍舊間，稍得倫次爾爾，君子惜之。然公機鑒之明，能不自枉如今，遂松病國者比，亦略可見矣。故事，選即蒲，晉卿貳太常，無貳光祿者。公乃終坐政府，意僅得光祿少卿。而御史張法猶阿意詆公，營進光祿。上為斥張御史曰：李某清恬慎練，量陞乃其應得，不必苛議。壬午，出典山西鄉試，尤能公慎自矢，一榜書稱得人。尋進通政司右通政，掌封聯，愈刻厲，思舉大故可以報國。適朝議有欲稅民以上頗是之，而副使張宗孟揣合干進，即以為言。公驚曰：方今之患，孰有大於此者？乃上疏數千言，力陳稅田非便動天下，恐益召不測。上悟，事乃寢。久之，宜興敗，當國者益龍悷首鼠，無所忌恥。公感憤，上書，極言得失，頗侵政府。政府怒，嗾吏部出公撫陜西，欲以陷公。公即擬馳往。次日，秦陷報至，上遂不命行。先是，公以史部勤勞，屢患病。癸未秋，病復作，遂三上章乞骸骨。上亦廉知公病非謬，乃更進公戶部右侍，即下俞旨，許以暫假歸調攝，病癒，將大用。當是時，歸路寇克斥，公買舟南行。明年甲申春，道次沅州，聞先皇帝殉社稷，痛哭嘔血數斗，病遂亟。其夏，張獻忠亦陷蜀，蜀不可還，乃止於黔之思南。已而遣使潛歸訪其家，公索下急，有不如意，雖小衄，去就爭之。故自出為主政，即不攜妻孥，至是盡室若干口皆與。其兄御史完周罹禍，獨次子映庚九歲有譏略能，與一婢偕遁免。而公之間使，又數月乃達里，陰求得映庚負走思南歸之公。公始益悉家難，慟憤幾絕。越二年春，僦居酉陽之龔灘，病且韋，猶日以國家為憂。每從粵中來者，問及朝事，拊膺長叫，悲憤噎絕，則起步亟丈，撚鬚摩頂，嗚咽久之，曰：嗟乎！吾得與汝偕歸地下，死不朽矣。易簀之夕，索筆賦詩四章，中有數莖短髮㽜殘頂，一片荒碑勒本朝之句。投筆呼映庚曰：爾父負國恩，無以見先皇帝，即死勿厚殮我，青衣免冠，俾得待罪地下，勿違吾言。乃瞑。公以萬曆辛卯之三月十日生，得年五十有七。映庚悉遵治命，殯公洪渡，旋篩殯於長壽之磧溪。公既卒，故相呂公大器及其姻黨簡視公橐圖書、衣帛、器具約數十金。嗟乎！膴仕垂三十年，而廉謹乃至於此。蓋公家學淵源，最為醇正，即其詩文，益敦尚理體，非茍作者。天啟辛酉舉於鄉。明年壬戌，與兄完同舉進士，就除皆應縣，而以雙白在堂，因乞同省，便迎侍。公得彰德之林縣，而完為汝寧、西平父母以時迭就，兩子養，惟所欲。久之，治行皆有聲，同分典卿闈，皆得士。而完以繁調南陽，公調安陽，道里復相望，往來迎養兩尊人如林縣時，真異數也。按公先世木楚，麻城人，蒲姓。元末始入蜀者，日蒲景春，官果婿於西充李氏，生三子，而其季曰文富，生子溟，後李氏稱李蒲溟。自溟以下，遂襲用李姓。溟生旭，旭生二子，曰翰，曰盛。盛願謹，能重鄉里，不修德怨，又能謹事翰腴、曰美宅，皆以與之。翰已無有，里中稱孝弟盛生嘉美。嘉美五子，皆業儒，而最少曰友柏，字子藻，號左泉，是為公父。左泉篤行醇偹，邃經術，以鄉貢進士出司安縣學。愽督課嚴整，以身教率士，士無賢不肖，皆砥行修名，爭相感化。至如飭乃子讀書修古，雖捷春官，官侍從，如課方名書數時未嘗少假顏色，故各大有成就，無近習茍且意。當叛酉奢寅寇成都安縣時，司諭君已遷石阡司李去，獨免蹂躪，人謂其盛德所致，良大誣也。無何，公兄弟皆通籍，爭迎養，司諭還，亦自罷，允就養河南。尋以兩子最，連拜恩綸如公兄弟官。久之，復以御史完覃㤙晉拜御史，及其母前後封拜悉如制，一時㤙命皆生受之，又異數也。封公卒於崇禎癸酉春二月，以乙亥之十月苑之，其縣之老張垻，實有餘兆，而公舉乃為亂阻，寄殯江濱。映庚孝行醇篤，履素端方，繼志述事，不忝伊祖父風，以恩拜除都察院司務，而秉性恬如，不屑作宦情想，退而讀書服古，寓意松筠，嘗以五柳先生自況。庚子冬，挈其孥先還蜀。戊申歲，復扶輀歸里。庚戌春，塋喪於縣西老張垻祖塋之左，請志于紱。惟紱不慧，實嘗奉教於公，得瞻坊表，又與映庚同官，共晨夕若干年，悉其家世甚該，其何敢辭？是以敢為論次行事，及其生卒年月、子姓嫁聚、氏族之略。」，《順慶府志》 錢海岳《南明史》·卷四十三·列傳第十九 光緒《西充縣志》·卷七·選舉志